HFT พุ่งกว่า 5% โบรกฯ ชี้แนวโน้มยอดขายจักรยานยนต์ดีต่อเนื่อง
HFT พุ่งกว่า 5% ณ เวลา 10.32 น. ราคาอยู่ที่ 4.72 บ. บวก 0.24 บ. หรือ 5.36% สูงสุดที่ 4.80 บ. ต่ำสุดที่ 4.60 บ. มูลค่าซื้อขายที่ 212.65 ลบ. โดยปัจจัยที่ส่งผลให้ราคาหุ้นปรับตัวขึ้นมาจากประเด็นที่ HFT ประกาศกำไร Q2/58 โต 80% หลังมียอดขายเพิ่มขึ้น ขณะที่ บล.ทรินิตี้ คาดว่ายอดขายจักรยานยนต์ยังคงดีต่อเนื่อง
21 ส.ค. 2558

ผู้สื่อข่าวรายงานว่า ราคาหุ้นบริษัท ฮั้วฟง รับเบอร์ (ไทยแลนด์) จำกัด (มหาชน) หรือ HFT ณ เวลา 10.32 น. ราคาอยู่ที่ 4.72 บาท บวก 0.24 บาท หรือ 5.36% สูงสุดที่ 4.80 บาท ต่ำสุดที่ 4.60 บาท มูลค่าซื้อขายที่ 212.65 ล้านบาท ขณะที่ดัชนีตลาดหุ้นไทยโดยรวมลบ 0.81%
โดยปัจจัยที่ส่งผลให้ราคาหุ้นมีการปรับตัวขึ้นคาดว่ามาจากประเด็นที่ HFT และบริษัทย่อย ประกาศผลการดำเนินงานงวดไตรมาส 2/58 มีกำไรสุทธิ 106.24 ล้านบาท กำไรสุทธิต่อหุ้น 0.16 บาท เพิ่มขึ้นเมื่อเทียบกับช่วงเดียวกันของปีก่อนที่มีกำไรสุทธิ 59.15 ล้านบาท กำไรสุทธิต่อหุ้น 0.09 บาท
โดยผลการดำเนินงานตามงบการเงินประจำปีไตรมาส 2 ปี 2558  ที่มีผลกำไรสุทธิเพิ่มขึ้น 47.09 ล้านบาท หรือคิดเป็น 79.61% มีสาเหตุจากยอดขายสินค้าเพิ่มขึ้น 66 ล้านบาท หรือ 11.31% จากสภาวะเศรษฐกิจที่เริ่มฟื้นตัว
บล.ทรีนีตี้ ระบุในบทวิเคราะห์ (21 ส.ค.) ว่า HFT แนวรับ 4.40 บาท แนวต้าน 4.70 บาท โดยคาดว่ายอดจำหน่ายจักรยานยนต์ของบริษัทยังดีต่อเนื่อง
ด้านบล.ฟิลลิป ระบุในบทวิเคราะห์ (21 ส.ค.) แนะนำ Trading แนวรับ4.40 บาท แนวต้าน 4.70, 4.86 บาท CUTLOSS 4.34 บาท